Guilielmus Du-Gard
Guilielmus Du-Gard, vulgo William Du Gard (natus Bremesgrave die 9 Ianuarii 1606; mortuus anno 1662) fuit magister et typographus Anglicus. Filius Henrici Du-Gard, didicit humanitates sub Henrico Bright, Magistro Vigorniensis Ludi Regis. Coepit in Collegio Sydneia Cantabrigiae studere, anno 1622. Anno 1626 acquisivit Gradum BA, et Gradum MA anno 1630. Paulo post, factus est Magister Ludi Stamfordiae, Lincolniensis Comitatus, et anno 1637, electus est Magister in Ludo Libero Camuloduni. Reliquit mense Januario anni 1643 nam is abusus est ab aliquo in illo oppido. Mense Maio anni 1644 electus est Magister Primus Ludi Mercatorum Scissorum Londinii. Postea coepit libros imprimere. Multos libros ad docendum Linguam Latinam Graecamque Typis Du-Gardianis imprimuit. Post Bella civilia Anglica, primum secundumque, Du-Gard factioni Regis favit. Impressus a Typis Dugardiensis est Defensio Regia pro Carolo primo, liber clarus atque infamis. Missus est in carcarem propter hunc librum. Scripsit: Februar 20, 1649, a concilio novi status ab archididascalatus officio summotus, et in carcerem Novae Portae conjectus sum; ab hanc praecipue causam, quod Claudii Salmasii librum, qui inscribitur. 'Defensio regia pro Carolo primo ad serenissimum regem Carolum secundum legitimum haeredem et successorem,' typis mandandum curaveram: typographeo insuper integro spoliatus, ad valorem mille librarum minimum; nihil iam reliquum habens, unde victum quaeram uxori et sex liberis. Typis Du-Gardianis impressi sunt: 1649 : Ambrosius Paraeus, The workes of that famous chirurgion Ambrose Parey Textus 1650 : A Declaration of the Parlament of England, upon the marching of the armie into Scotland. Die Mercurii Iunii 26, 1650 Textus 1650 : Claudius Salmasius, Defensio Regia pro Carolo primo 1651 : Ioannes Miltonus, Pro populo Anglicano defensio(en) Textus 2a ed. 1651 : A true relation of the progress of the Parlaments forces in Scotland Textus 1651 : Gulielmus Harveus, Exercitationes de generatione animalium 1652 : Catechesis Ecclesiarum Poloniae et Lithuaniae (exemplaria istius combusta sunt a Parlamento) 1652 : Ioannes Selden, Of the Dominion, or Ownership of the Sea (versio Anglica operis Mare clausum) Textus 1656 : Iohannes Amos Comenius, Latinae linguae Janua reserata